Jussi
Jussi, finsk filmpris i form af en hvid gipsstatuette efter udkast af billedhuggeren Ben Renvall (1903-79), opkaldt efter hovedrollen, Jussi Eerikinpoika Harri, i skuespillet, Pohjolaiset (Österbottningar), filmatiseret som stumfilm (1925) og tonefilm (1936).
Jussi-statuetten fremstår som den stovte österbottning med korslagte arme og iklædt bredskygget hat. Prisen er indstiftet 16.9.1944 af den nystartede forening for tidsskrifts- og dagbladsfilmjournalister, Elokuvajournalistit ry, og uddeltes første gang 16.11.1944 og siden 1962 af brancheforeningen, Filmiaura ry.
Forbilledet er den amerikanske Oscar, og prisen uddeles i 15 forskellige kategorier ved det årlige Jussi-gaala i marts. Blandt de udenlandske prismodtagere findes Ingmar Bergman (1975), Marlon Brando (1973), Charles Chaplin (1974), James Dean (1956), Alfred Hitchcock (1984), og Sergej Jutkevitj (1970), ligesom bl.a. Miloš Formans Amadeus (1985) er blevet hædret som bedste udenlandske film.